Projektas

LIETUVOS RESPUBLIKOS VYRIAUSYBĖ

NUTARIMAS

DĖL VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS TVARKOS APRAŠO PATVIRTINIMO

2013 m. __________ __ d. Nr. ___

Vilnius

Vadovaudamasi Lietuvos Respublikos geležinkelių transporto kodekso (Žin., 2004, Nr. 72-2489; 2011, Nr. 121-5703; 2013, Nr. 46-2242) 23 straipsnio 6 dalimi, Lietuvos Respublikos Vyriausybė nutaria:

Patvirtinti Viešosios geležinkelių infrastruktūros objektų nuomos tvarkos aprašą (pridedama).

Ministras Pirmininkas

Susisiekimo ministras

Patvirtinta
Lietuvos Respublikos Vyriausybės
2013 m. d. nutarimu Nr.

VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS TVARKOS APRAŠAS

I.	BENDROSIOS NUOSTATOS

1.	Viešosios geležinkelių infrastruktūros objektų nuomos tvarkos aprašas (toliau – Tvarkos aprašas) nustato viešosios geležinkelių infrastruktūros valdytojo patikėjimo teise valdomų valstybei nuosavybės teise priklausančių viešosios geležinkelių infrastruktūros objektų nuomos tvarką ir sąlygas, viešosios geležinkelių infrastruktūros valdytojo teises ir pareigas organizuojant viešosios geležinkelių infrastruktūros objektų nuomos konkursą.

2.	Tvarkos apraše vartojamos sąvokos atitinka sąvokas, apibrėžtas Lietuvos Respublikos geležinkelių transporto kodekse (Žin., 2004, Nr. 72-2489).

3.	Viešosios geležinkelių infrastruktūros objektus nuomoja viešosios geležinkelių infrastruktūros valdytojas.

4.	Pagal Tvarkos aprašą gali būti išnuomojami viešosios geležinkelių infrastruktūros objektai, nurodyti Lietuvos Respublikos geležinkelių transporto kodekso 14 straipsnyje, jeigu jų laikinai nereikia tiesioginėms viešosios geležinkelių infrastruktūros valdytojo funkcijoms įgyvendinti.

5.	Viešosios geležinkelių infrastruktūros objektai gali būti išnuomoti Lietuvos Respublikos fiziniams ir juridiniams asmenims ir užsieniečiams, užsienio juridiniams asmenims ir kitoms organizacijoms (toliau – asmenys).

6. Viešosios geležinkelių infrastruktūros objektų nuomą organizuoja ir vykdo viešosios geležinkelių infrastruktūros valdytojo sudaryta komisija (toliau – komisija) iš ne mažiau nei 5 viešosios geležinkelių infrastruktūros valdytojo atstovų (vienas iš jų skiriamas komisijos pirmininku), kurie turi būti nešališki.

7. Viešosios geležinkelių infrastruktūros objektai nuomojami viešo konkurso arba ne konkurso būdu.

II.	VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS ORGANIZAVIMAS VIEŠO KONKURSO BŪDU

8.	Prieš skelbdamas viešosios geležinkelių infrastruktūros objekto nuomos viešą konkursą (toliau – konkursas), viešosios geležinkelių infrastruktūros valdytojas:

8.1. priima sprendimą išnuomoti viešosios geležinkelių infrastruktūros objektą viešo konkurso būdu; sprendime išnuomoti viešosios geležinkelių infrastruktūros objektą turi būti nurodytas numatomas nuomos terminas ir nuomos sąlygos;

8.2. patvirtina pradinį viešosios geležinkelių infrastruktūros objekto nuompinigių dydį, kuris nustatomas Nuompinigių už valstybės materialiojo turto nuomą skaičiavimo taisyklių, patvirtintų Lietuvos Respublikos aplinkos ministro ir Lietuvos Respublikos finansų ministro 2007 m. birželio 7 d. įsakymu Nr. D1-322/1K-206 (Žin., 2007, Nr. 65-2541), nustatyta tvarka; jeigu du kartus paskelbus konkursą pasiūlymo nepateikia nė vienas konkurso dalyvis, skelbiant to paties objekto konkursą trečią kartą, pradinis nuompinigių dydis gali būti sumažintas, bet ne daugiau nei 30 procentų. Skelbiant konkursą ketvirtą ir daugiau kartų, pradinis nuompinigių dydis gali būti sumažintas daugiau nei 30 procentų;

8.3. priima sprendimą dėl konkurso paskelbimo ir komisijos sudarymo.

9. Apie konkursą ne vėliau kaip prieš 10 darbo dienų iki konkurso skelbiama viešosios geležinkelių infrastruktūros valdytojo interneto svetainėje ir bent viename nacionaliniame laikraštyje, jeigu nuomojamas viešosios geležinkelių infrastruktūros objektas Vilniaus, Kauno ar Klaipėdos miestuose, ar vietiniame laikraštyje, jeigu nuomojamas viešosios geležinkelių infrastruktūros objektas kitose gyvenamosiose vietovėse. Skelbime apie konkursą turi būti nurodyta:

9.1. informacija apie nuomojamą viešosios geležinkelių infrastruktūros objektą (statinio pavadinimas, kadastrinis numeris, adresas, kiti viešosios geležinkelių infrastruktūros objektą identifikuojantys duomenys);

9.2. viešosios geležinkelių infrastruktūros objekto naudojimo paskirtis, naudojimo sąlygos;

9.3. pradinis viešosios geležinkelių infrastruktūros objekto nuompinigių dydis ir pridėtinės vertės mokestis (toliau – PVM), jeigu teisės aktų nustatyta tvarka jis turi būti skaičiuojamas;

9.4. viešosios geležinkelių infrastruktūros objekto nuomos sutarties (toliau – nuomos sutartis) trukmė (terminas);

9.5. konkurso dokumentų pateikimo vieta (adresas, darbuotojo, atsakingo už viešosios geležinkelių infrastruktūros objekto nuomos organizavimą, vardas, pavardė, telefono numeris), data ir tikslus laikas (minutės tikslumu), iki kada galima teikti dokumentus;

9.6. asmens, atsakingo už viešosios geležinkelių infrastruktūros objekto apžiūros organizavimą, vardas, pavardė, telefono numeriai;

9.7. komisijos posėdžio konkurso laimėtojui nustatyti (toliau – komisijos posėdis) vieta, tiksli data ir laikas;

9.8. finansų įstaigos (skyriaus, filialo), į kurią turi būti sumokėtas pradinis įnašas, pavadinimas, kodas, adresas ir sąskaitos numeris;

9.9. kita informacija ir papildomi reikalavimai, kurie bus privalomi viešosios geležinkelių infrastruktūros objekto nuomininkui.

10. Prieš atvykdamas registruotis konkurso dalyviu, asmuo arba jo įgaliotas asmuo turi sumokėti į viešosios geležinkelių infrastruktūros valdytojo nurodytą banko sąskaitą pradinį įnašą – 3 mėnesių pradinio viešosios geležinkelių infrastruktūros objekto nuompinigių dydžio sumą; jeigu konkurso dalyvis yra PVM mokėtojas, sumokamas pradinis įnašas, lygus paskelbtam 3 mėnesių pradiniam viešosios geležinkelių infrastruktūros objekto nuompinigių dydžiui su PVM, jeigu teisės aktų nustatyta tvarka jis turi būti skaičiuojamas. Tuo atveju, jei viešosios geležinkelių infrastruktūros objektas nuomojamas trumpesniam nei 3 mėnesių laikotarpiui, turi būti sumokėta skelbime nurodyta pradinio viešosios geležinkelių infrastruktūros objekto nuompinigių dydžio suma, apskaičiuota atsižvelgiant į nuomojamą laikotarpį.

11. Asmuo, norintis dalyvauti konkurse (toliau – konkurso dalyvis), arba jo įgalioti atstovai skelbime nurodytu laiku komisijai turi pateikti:

11.1. paraišką, kurioje nurodoma konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šis reikalavimas taikomas fiziniams asmenims), juridinio asmens teisinė forma, pavadinimas, kodas ir buveinės adresas (šis reikalavimas taikomas juridiniams asmenims ar kitoms organizacijoms), kontaktinio asmens telefono numeris;

11.2. fizinio asmens tapatybę patvirtinančio dokumento ar Lietuvos Respublikos arba užsienio juridinio asmens ar kitos organizacijos registravimo dokumento kopiją;

11.3. nustatytąja tvarka patvirtintą įgaliojimą, jeigu konkurso dalyviui atstovauja kitas asmuo;

11.4. informaciją apie siūlomą konkretų viešosios geležinkelių infrastruktūros objekto nuompinigių dydį;

11.5. finansų įstaigos (skyriaus, filialo) sąskaitos, į kurią komisija turi pervesti grąžinamą pradinį mokestį, numerį, banko pavadinimą, kodą ir adresą;

11.6. finansų įstaigos (skyriaus, filialo) išduotus dokumentus apie pradinio įnašo sumokėjimą; tuo atveju, jei nebus pateiktas dokumentas apie pradinio įnašo sumokėjimą, tačiau komisijai patikrinus ir nustačius, kad pradinis įnašas gautas, bus laikoma, kad šiame punkte nustatytas reikalavimas įvykdytas.

12. Tvarkos aprašo 11 punkte nurodyti dokumentai komisijai pateikiami užklijuotame voke arba siunčiami paštu (įvertintąja pašto siunta su apyrašu ir sumokėjus siuntos mokestį arba registruotuoju laišku). Ant voko rašomas komisijos pavadinimas ir adresas, norimo išsinuomoti viešosios geležinkelių infrastruktūros objekto vieta (adresas), kadastrinis numeris, konkurso vykdymo data, nuoroda „Viešosios geležinkelių infrastruktūros objekto nuomos konkursui“ ir konkurso dalyvio dokumentų pateikėjo rekvizitai.

13. Komisija neturi teisės registruoti konkurso dalyvių, jeigu pateiktas neužklijuotas vokas arba pagal užrašą ant gauto užklijuoto voko neįmanoma identifikuoti norimo išsinuomoti viešosios geležinkelių infrastruktūros objekto, arba paštu išsiųsti vokai gaunami pasibaigus skelbime nurodytam konkurso dokumentų registravimo laikui, išskyrus atvejus, kai vokas įteiktas paštui iki paskutinės termino dienos 24 valandos.

14. Pateikti neužklijuoti vokai, vokai, pagal užrašą ant kurių nebuvo įmanoma identifikuoti norimo išsinuomoti viešosios geležinkelių infrastruktūros objekto, ir vokai, kurie buvo gauti paštu pasibaigus skelbime nurodytam konkurso dokumentų registravimo laikui, ne vėliau kaip kitą darbo dieną po jų gavimo išsiunčiami registruotuoju laišku asmeniui, pateikusiam konkurso dokumentus, nurodant priežastis, dėl kurių buvo atsisakyta registruoti asmenis konkurso dalyviais.

15. Vokai su konkurso dokumentais registruojami pažymoje apie viešosios geležinkelių infrastruktūros objekto nuomos konkurso dalyvius (toliau – pažyma), nurodant konkurso dalyvio registracijos eilės numerį, voko gavimo datą, tikslų laiką (minutės tikslumu). Minėti duomenys užrašomi ir ant gauto užklijuoto voko su konkurso dokumentais.

16. Užregistruotam konkurso dalyviui išduodamas konkurso dalyvio pažymėjimas, kuriame nurodytas registracijos eilės numeris, voko gavimo data ir laikas (minutės tikslumu), komisijos posėdžio vieta (adresas), data ir tikslus laikas. Jeigu konkurso dokumentai buvo gauti paštu, užregistruotas konkurso dalyvis apie komisijos posėdžio vietą (adresą), datą ir tikslų laiką yra informuojamas paraiškoje nurodytu kontaktiniu telefonu arba jam yra išsiunčiamas pranešimas, kuriame nurodoma komisijos posėdžio vieta (adresas), data ir tikslus laikas.

17. Komisija iki konkurso pradžios neturi teisės atplėšti vokų ir supažindinti kitų asmenų su duomenimis apie įregistruotus konkurso dalyvius.

18. Konkurso dalyvis iki skelbime nurodyto konkurso dokumentų registravimo termino pabaigos turi teisę atsisakyti dalyvauti konkurse, pateikdamas komisijai prašymą grąžinti voką su konkurso dokumentais. Komisija pažymoje turi įrašyti apie asmens atsisakymą dalyvauti konkurse, nurodyti atsisakymo datą ir laiką, pasirašyti. Asmeniui, atsisakiusiam dalyvauti konkurse, pateikti dokumentai grąžinami įvykus konkursui arba pasibaigus konkurso dokumentų registravimo terminui, jeigu dalyvauti konkurse neįsiregistruoja nė vienas kitas asmuo. Pradinis įnašas grąžinamas į atsisakiusio dalyvauti konkurse asmens nurodytą sąskaitą per 5 darbo dienas po konkurso arba per 5 darbo dienas po konkurso dokumentų priėmimo termino pabaigos, jeigu dalyvauti konkurse neįsiregistruoja nė vienas kitas asmuo.

19. Įregistruotas konkurso dalyvis iki skelbime nurodyto konkurso dokumentų registravimo termino pabaigos turi teisę atšaukti pateiktą paraišką ir pateikti naują paraišką ir Tvarkos aprašo 11 punkte nurodytus dokumentus. Komisija pažymoje turi įrašyti, kad ankstesnė paraiška yra atšaukta ir pateiktas naujas vokas, taip pat nurodyti naujo voko pateikimo datą ir laiką. Ankstesni dokumentai konkurso dalyviui negrąžinami. Konkurso dalyviui, pateikusiam voką su naujais konkurso dokumentais, suteikiamas naujas registracijos numeris. Kai asmuo naujame voke pateikia kitą paraišką dalyvauti konkurse ir neatšaukia ankstesnės, jis konkurso dalyviu nelaikomas. Tokiu atveju pradinis įnašas jam negrąžinamas.

20. Dalyvauti konkurse turi teisę tik Tvarkos aprašo nustatyta tvarka įregistruoti asmenys; jeigu pasibaigus skelbime nustatytajam registracijos laikui negaunama nė vienos paraiškos dalyvauti konkurse, konkursas laikomas neįvykusiu.

21. Komisijos posėdis turi įvykti ne vėliau kaip per 3 darbo dienas nuo paskutinės konkurso dalyvių registravimo dienos, nurodytos skelbime.

22. Komisijos posėdžio metu konkurso dalyviams įsitikinus, kad vokai su konkurso dokumentais nepažeisti, komisijos pirmininkas, nepažeisdamas užklijavimo juostos, atplėšia vokus ir, patikrinęs konkurso dokumentus, skelbia konkurso dalyvių siūlomus nuompinigių už viešosios geležinkelių infrastruktūros objekto nuomą dydžius.

23. Konkurso laimėtoju pripažįstamas konkurso dalyvis, pasiūlęs didžiausią viešosios geležinkelių infrastruktūros objekto nuompinigių dydį. Jeigu tokį patį (didžiausią) viešosios geležinkelių infrastruktūros objekto nuompinigių dydį pasiūlo keli konkurso dalyviai, konkurso dalyviu pripažįstamas dalyvis, anksčiau įregistruotas pažymoje.

24. Kai konkursą laimi konkurso dalyvis, pasiūlęs voke didžiausią viešosios geležinkelių infrastruktūros objekto nuompinigių dydį, bet į komisijos posėdį neatvykęs, jam ne vėliau kaip per 3 darbo dienas nuo Komisijos protokolo pasirašymo dienos komisija registruotuoju laišku išsiunčia pranešimą, kuriame nurodomas laikas, kada bus pasirašoma nuomos sutartis. Konkurso dalyviai, neatvykę į konkursą, apie jo rezultatus informuojami raštu (jiems išsiunčiami pranešimai) per 3 darbo dienas nuo Komisijos protokolo pasirašymo dienos.

25. Konkurso laimėtojas, negalintis atvykti nurodytu laiku pasirašyti nuomos sutarties, privalo apie tai ne vėliau kaip per 5 darbo dienas nuo pranešimo gavimo dienos informuoti komisiją. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba neatvyksta pasirašyti nuomos sutarties, pradinis įnašas jam negrąžinamas, konkurso rezultatai komisijos sprendimu anuliuojami ir konkursas laikomas neįvykusiu.

26. Jeigu dalyvauti konkurse užsiregistruoja tik vienas konkurso dalyvis, pasiūlęs viešosios geležinkelių infrastruktūros objekto nuompinigių dydį, ne mažesnį už nustatytą pradinį nuompinigių dydį, jis laikomas konkurso laimėtoju.

27. Paskelbtas viešosios geležinkelių infrastruktūros objekto nuompinigių dydis, jį pasiūlę konkurso dalyviai, konkurso rezultatai įrašomi protokole, kurį pasirašo komisijos pirmininkas ir komisijos nariai. Konkurso dalyviai ar jų įgalioti atstovai turi teisę susipažinti su Komisijos protokolu.

28. Konkurso dalyviams, kurie nelaimėjo konkurse, komisija per 5 darbo dienas po konkurso grąžina pradinius įnašus į jų sąskaitas, nurodytas konkurso dokumentuose.

29. Konkurso organizavimo tiesiogines išlaidas padengia viešosios geležinkelių infrastruktūros objekto nuomininkas.

30. Pradinis įnašas konkurso laimėtojui įskaitomas į viešosios geležinkelių infrastruktūros objekto nuompinigius.

31. Viešosios geležinkelių infrastruktūros valdytojas ir konkurso laimėtojas ne vėliau kaip per 10 darbo dienų nuo Komisijos protokolo pasirašymo dienos pasirašo nuomos sutartį, parengtą pagal Tvarkos aprašo 1 priede pateiktą viešosios geležinkelių infrastruktūros objekto nuomos sutarties pavyzdį.

32. Viešosios geležinkelių infrastruktūros objekto perdavimas įforminamas viešosios geležinkelių infrastruktūros objekto perdavimo–priėmimo aktu (toliau – aktas), parengtu pagal Tvarkos aprašo 2 priede pateiktą akto pavyzdį. Aktą ne vėliau kaip per 5 darbo dienas nuo nuomos sutarties pasirašymo pasirašo viešosios geležinkelių infrastruktūros valdytojas ir konkurso laimėtojas.

III.	VIEŠOSIOS GELEŽINKELIŲ INFRASTRUKTŪROS OBJEKTŲ NUOMOS ORGANIZAVIMAS NE KONKURSO BŪDU

33. Viešosios geležinkelių infrastruktūros objektai ne konkurso būdu nuomojami:

33.1. trumpalaikei nuomai (trumpalaikiams renginiams viešosios geležinkelių infrastruktūros objektuose organizuoti (parodoms, sporto varžyboms, pasitarimams, seminarams, šventėms, kultūros renginiams, darbuotojų socialinėms reikmėms ir pan.) ir trumpalaikiams neatidėliotiniems darbams vykdyti (avarijų, stichinių nelaimių padariniams likviduoti ir pan.); bendra viešosios geležinkelių infrastruktūros objektų trumpalaikės nuomos trukmė negali būti ilgesnė nei 30 (trisdešimt) kalendorinių dienų per metus;

33.2. rangovams, kurie yra sudarę rangos sutartis su viešosios geležinkelių infrastruktūros valdytoju dėl viešosios geležinkelių infrastruktūros objektų remonto, rekonstrukcijos ar naujų statinių statybos ir viešosios geležinkelių infrastruktūros objektų nuoma reikalinga vykdant minėtas rangos sutartis;

33.3. esamiems viešosios geležinkelių infrastruktūros objektų nuomininkams ar subjektams, nuosavybės teise valdantiems statinius ir ketinantiems išsinuomoti greta nuomojamo / nuosavybės teise valdomo statinio esančius viešosios geležinkelių infrastruktūros objektus.

34. Asmenys, norintys išsinuomoti viešosios geležinkelių infrastruktūros objektus Tvarkos aprašo 33 punkte nurodytais atvejais, viešosios geležinkelių infrastruktūros valdytojui pateikia paraišką, kurioje turi būti nurodyta:

34.1. asmens ar jo įgalioto asmens vardas, pavardė, asmens kodas ir gyvenamosios vietos adresas (šis reikalavimas taikomas fiziniams asmenims), juridinio asmens teisinė forma, pavadinimas, kodas ir buveinės adresas (šis reikalavimas taikomas juridiniams asmenims ar kitoms organizacijoms);

34.2. siūlomas viešosios geležinkelių infrastruktūros objekto nuompinigių dydis;

34.3. viešosios geležinkelių infrastruktūros objekto naudojimo paskirtis (tikslas).

35. Viešosios geležinkelių infrastruktūros valdytojas įvertina asmenų siūlomą viešosios geležinkelių infrastruktūros objekto nuompinigių dydį ir, jeigu jis nėra mažesnis, nei apskaičiuotas pagal Nuompinigių už valstybės materialiojo turto nuomą skaičiavimo taisykles, ir ne vėliau kaip per 5 darbo dienas nuo paraiškos pateikimo dienos priima sprendimą išnuomoti viešosios geležinkelių infrastruktūros objektą (toliau – sprendimas).

36. Jeigu viešosios geležinkelių infrastruktūros valdytojas atsisako išnuomoti viešosios geležinkelių infrastruktūros objektą, asmuo apie tai informuojamas raštu ne vėliau kaip per 5 darbo dienas nuo paraiškos pateikimo dienos, nurodant atsisakymo išnuomoti viešosios geležinkelių infrastruktūros objektą priežastis.

37. Viešosios geležinkelių infrastruktūros valdytojas, išnuomodamas viešosios geležinkelių infrastruktūros objektą trumpalaikiams neatidėliotiniems darbams vykdyti (avarijų, stichinių nelaimių padariniams likviduoti ir pan.), ir asmuo ne vėliau kaip kitą darbo dieną po sprendimo priėmimo pasirašo nuomos sutartį, parengtą pagal Tvarkos aprašo 1 priede pateiktą viešosios geležinkelių infrastruktūros objekto nuomos sutarties pavyzdį. Viešosios geležinkelių infrastruktūros objektą išnuomojant kitais Tvarkos aprašo 33 punkte nurodytais atvejais, nuomos sutartis turi būti pasirašyta ne vėliau kaip per 10 darbo dienų nuo sprendimo priėmimo dienos.

38. Viešosios geležinkelių infrastruktūros objekto perdavimas įforminamas mutatis mutandis Tvarkos aprašo 32 punkte nustatyta tvarka.

IV.	BAIGIAMOSIOS NUOSTATOS

39. Viešosios geležinkelių infrastruktūros objektas gali būti išnuomojamas ne ilgesniam kaip 10 metų laikotarpiui. Pasibaigus nuomos terminui, su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta Lietuvos Respublikos civilinio kodekso (Žin., 2000, Nr. 74-2262) nustatyta tvarka. Viešosios geležinkelių infrastruktūros valdytojas privalo užtikrinti, kad nuomos sutarties atnaujinimo atveju bendra nuomos trukmė nebūtų ilgesnė kaip 10 metų. Viešosios geležinkelių infrastruktūros valdytojas baigiantis nuomos sutarties terminui turi imtis veiksmų, kurie užkirstų kelią nuomos sutarčiai tapti neterminuota.

40. Viešosios geležinkelių infrastruktūros objektų subnuoma negalima.

41. Viešosios geležinkelių infrastruktūros objektų nuomininkas neturi teisės įkeisti nuomos teisę, perduoti ją kaip turtinį įnašą ar kitaip ją suvaržyti.

42. Nuomininkui draudžiama be rašytinio viešosios geležinkelių infrastruktūros valdytojo sutikimo atlikti viešosios geležinkelių infrastruktūros objekto kapitalinio remonto ar rekonstravimo darbus (pagerinti viešosios geležinkelių infrastruktūros objektą).

43. Nuomininkui, pagerinusiam viešosios geležinkelių infrastruktūros objektą, už pagerinimus neatlyginama.

44. Ginčai, kilę dėl viešosios geležinkelių infrastruktūros objektų nuomos organizavimo ar jo rezultatų, sprendžiami teisės aktų nustatyta tvarka.

_______________

Viešosios geležinkelių infrastruktūros objektų nuomos tvarkos aprašo

1 priedas

(Nuomos sutarties pavyzdys)

VIEŠOSIOS GELEŽINKELIŲ INFRASTRUKTŪROS OBJEKTŲ

NUOMOS SUTARTIS

____________________ d. Nr.

(data)

_______________________

(sudarymo vieta)

1. Nuomotojas __________________________________________________________________________,

(viešosios geležinkelių infrastruktūros valdytojo teisinė forma, pavadinimas, kodas ir registracijos adresas)

atstovaujamas ______________________________________________________________________________,

(atstovo pareigos, vardas, pavardė)

veikiančio pagal ______________________________________________________________________________,

(atstovavimo pagrindas, dokumento data, numeris)

ir nuomininkas _______________________________________________________________________________

(teisinė forma, pavadinimas, kodas ir registracijos adresas, jeigu nuomotojas yra juridinis

_____________________________________________________________________________________________,

asmuo, arba vardas, pavardė, asmens kodas ir gyvenamosios vietos adresas, jeigu nuomotojas yra fizinis asmuo)

atstovaujamas ________________________________________________________________________________,

(atstovo vardas, pavardė)

veikiančio pagal _____________________________________________________________________________,

(atstovavimo pagrindas, dokumento data, numeris)

remdamiesi viešo konkurso, įvykusio ______ m. __________ __ d. Komisijos sprendimu, įforminti protokolu Nr. _______, sudarė šią viešosios geležinkelių infrastruktūros objekto (toliau – objektas) nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinamas Šalimi, o abu kartu – Sutarties šalimis.

2. Nuomotojas išnuomoja nuomininkui ___________________________________________________

(nuomojamo objekto pavadinimas, plotas, tūris,

______________________________________________________________________________________________.

unikalus Nr., adresas, objekto likutinė vertė, jeigu yra nustatyta, ir pan.)

3. Objektas skirtas _________________________________________veiklai vykdyti.

(nurodyti objekto naudojimo paskirtį)

4. Nuomininkas moka nuompinigius – ___________________________________________________

(suma skaičiais ir žodžiais)

____________________________________________________________ Lt per mėnesį / ketvirtį (nereikalingą žodį išbraukti). Tuo atveju, kai nuomininkas yra pridėtinės vertės mokesčio (toliau – PVM) mokėtojas, – su PVM ___________________________________________________________________

(suma skaičiais ir žodžiais)

Lt per mėnesį / ketvirtį (nereikalingą žodį išbraukti). Nuompinigių mokėjimo grafikas nustatomas pagal atskirą susitarimą su nuomotoju. Į objekto mėnesio nuompinigius yra įskaityti visi galimi mokesčiai ar kiti privalomi mokėjimai, kurie yra nustatyti ar gali būti nustatyti ir yra susiję su patalpomis, žemės sklypu ar nuomos mokesčiu).

5. Objekto komunalines išlaidas, nustatytas pagal atskirą susitarimą su nuomotoju.

6. Už kitas nuomininkui teikiamas paslaugas, nustatytas pagal atskirą susitarimą su nuomotoju.

7. Objekto nuomos terminas nustatomas nuo objekto perdavimo–priėmimo akto pasirašymo dienos iki ________________________________________________________________________.

(data žodžiais ir (ar) skaičiais)

8. Nuomotojas įsipareigoja per 5 (penkias) darbo dienas po Sutarties pasirašymo dienos pagal objekto perdavimo–priėmimo aktą perduoti nuomininkui Sutarties 2 punkte nurodytą objektą.

9. Nuomininko pareigos:

9.1. per 5 (penkias) darbo dienas po šios Sutarties pasirašymo dienos priimti šios Sutarties 2 punkte nurodytą objektą pagal perdavimo–priėmimo aktą ir gavus visus teisės aktais nustatytus leidimus, reikalingus veiklai, jį naudoti tik pagal paskirtį, nurodytą šios Sutarties 3 punkte;

9.2. laiku mokėti Sutartyje nustatytus nuompinigius ir kitus Sutartyje nurodytus mokėjimus;

9.3. griežtai laikytis sandėliavimo, priešgaisrinės apsaugos, sanitarinių, aplinkosaugos, darbo saugos reikalavimų ir kitų su objekto naudojimu susijusių teisės aktų reikalavimų, taip pat naudotis objektu taip, kad nebūtų pažeistos greta esančių patalpų (statinių) naudotojų teisės ir teisėti interesai;

9.4. visą Sutarties galiojimo laikotarpį savo lėšomis prižiūrėti objektą, užtikrinti objekto ir jame esančio turto apsaugą ir atlikti objekto ir jame esančios įrangos, įrengimų ar kitokios instaliacijos einamojo remonto darbus siekiant, kad objektas būtų tos pačios būklės, kokios jis buvo perduotas nuomininkui, atsižvelgiant į fizinį objekto nusidėvėjimą;

9.5. sudaryti nuomotojo įgaliotam atstovui sąlygas tikrinti nuomojamo turto būklę.

10. Nuomininkas neturi teisės subnuomoti objekto (ar jo dalies) ar suteikti tretiesiems asmenims bet kokios kitos teisės naudotis objektu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti objekto nuomos teisės ar perduoti jos kaip turtinio įnašo bet kokiam trečiajam asmeniui ar kitaip suvaržyti Sutartimi įtvirtintas objekto nuomos teises (šiame Sutarties punkte numatytų įsipareigojimų nesilaikymas ar netinkamas laikymasis laikomas esminiu Sutarties pažeidimu).

11. Sutartis nesuteikia nuomininkui teisės objekto adresu registruoti savo ar savo filialų, atstovybių ar dukterinių įmonių, taip pat klientų ar kitų susijusių asmenų buveinių.

12. Nuomininkas turi teisę be išankstinio nuomotojo sutikimo savo sąskaita atlikti objekto patobulinimus ir pertvarkymus, reikalingus tam, kad objektą būtų galima panaudoti pagal paskirtį, numatytą Sutarties 2 punkte, su sąlyga, kad tokie patobulinimai ir pertvarkymai nėra susiję su objekto rekonstrukcija ar kapitaliniu remontu, kaip jie yra apibrėžti Lietuvos Respublikos statybos įstatyme.

13. Nuomininkas įsipareigoja, pasibaigus Sutarties terminui arba Sutartį nutraukus prieš terminą, perduoti objektą pagal objekto priėmimo–perdavimo aktą tvarkingą, tokios pačios būklės, kokios jis buvo perduotas nuomininkui, atsižvelgiant į fizinį objekto nusidėvėjimą, su visais padarytais pertvarkymais, kurių negalima atskirti be žalos objektui. Nuomininkui neatlyginamos objekto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už objekto pagerinimą.

14. Objekto nuompinigiai ir kiti Sutartyje nurodyti mokesčiai pradedami skaičiuoti ir mokėti nuo objekto perdavimo–priėmimo akto pasirašymo dienos.

15. Jeigu nuomininkas nesumokėjo objekto nuompinigių ir (ar) kitų mokesčių ir mokėjimų Sutartyje nustatytu laiku, jis moka nuomotojui 0,2 proc. dydžio delspinigius už kiekvieną uždelstą dieną nuo laiku nesumokėtos sumos su PVM.

16. Už objekto pabloginimą nuomininkas atsako teisės aktų nustatyta tvarka.

17. Sutartis pasibaigia:

17.1. jos terminui pasibaigus;

17.2. Sutarties šalių susitarimu;

17.3. nuomotojo reikalavimu, kai išnuomotas turtas reikalingas valstybės funkcijoms įgyvendinti;

17.4. kitais Lietuvos Respublikos civilinio kodekso nustatytais atvejais.

18. Pasibaigus Sutarties terminui, su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta Lietuvos Respublikos civilinio kodekso nustatyta tvarka. Viešosios geležinkelių infrastruktūros valdytojas privalo užtikrinti, kad nuomos sutarties atnaujinimo atveju bendra nuomos trukmė nebūtų ilgesnė kaip 10 metų.

19. Papildomos sąlygos: _________________________________________________________________.

(nurodyti kitas teisės aktams neprieštaraujančias sąlygas)

20. Sutartis įsigalioja jos pasirašymo dieną ir galioja iki visiško įsipareigojimų pagal Sutartį įvykdymo.

21. Sutarties pakeitimai ir papildymai galioja, jeigu jie sudaryti raštu ir nustatyta tvarka pasirašyti abiejų Sutarties šalių.

22. Ginčai dėl Sutarties sprendžiami teisės aktų nustatyta tvarka.

23. Sutartį teisės aktų nustatyta tvarka nuomotojas registruoja Nekilnojamojo turto registre.

24. Sutartis sudaryta ___egzemplioriais, kurių vienas paliekamas nuomotojui, kiti ___ egzemplioriai įteikiami _________________________________________________________________________.

(nuomininko ar jam atstovaujančio asmens vardas ir pavardė)

25. Sutarties priedai:

25.1. Viešosios geležinkelių infrastruktūros objekto perdavimo–priėmimo aktas;

25.2. kiti nuomojamo viešosios geležinkelių infrastruktūros objekto dokumentai ir priedai, kurie būtini, kad būtų galima naudotis šiuo objektu.

Nuomotojas__________________________________________________________________________________

Nuomininkas ________________________________________________________________________________

Nuomotojas _______________ ____________________

(parašas) (vardas ir pavardė)

A.V.

Nuomininkas ________________ ___________________

(parašas) (vardas ir pavardė)

A.V. (jeigu reikalavimas turėti antspaudą nustatytas įstatymuose)

––––––––––––––––

Viešosios geležinkelių infrastruktūros objektų nuomos tvarkos aprašo

2 priedas

(Perdavimo–perdavimo akto pavyzdys)

VIEŠOSIOS GELEŽINKELIŲ INFRASTRUKTŪROS OBJEKTO

perdavimo–PRIĖMIMO AKTAS

______________ Nr.____________

(data)

_____________________

(sudarymo vieta)

Nuomotojas ___________________________________________________________________________,

(viešosios geležinkelių infrastruktūros valdytojo teisinė forma, pavadinimas, kodas ir registracijos adresas)

atstovaujamas _______________________________________________________________________________,

(atstovo pareigos, vardas, pavardė)

veikiančio pagal ____________________________________________________________________,

(atstovavimo pagrindas, dokumento data, numeris)

perduoda, o nuomininkas ____________________________________________________________

(teisinė forma, pavadinimas, registracijos numeris ir adresas, jeigu nuomotojas yra juridinis

______________________________________________________________________________________________,

asmuo, arba vardas, pavardė, asmens kodas ir gyvenamosios vietos adresas, jeigu nuomotojas yra fizinis asmuo)

atstovaujamas ________________________________________________________________________________,

(atstovo pareigos, vardas, pavardė)

veikiančio pagal ______________________________________________________________________________

(atstovavimo pagrindas, dokumento data, numeris)

priima viešosios geležinkelių infrastruktūros objektą_______________________________________

(perduodamo viešosios geležinkelių infrastruktūros

______________________________________________________________________________________________

objekto pavadinimas, plotas, tūris, unikalus Nr., adresas ir pan.)

________________________________________________________________________________________________________________________________________________________________________________

Perdavė

________________________________ _____________ _____________________

(nuomotojo atstovo pareigų pavadinimas) (parašas) (vardas ir pavardė)

A.V.

Priėmė

_________________________________ _____________ _____________________

(nuomininko ar jo atstovo pareigų pavadinimas) (parašas)	(vardas ir pavardė)

A.V. (jeigu reikalavimas turėti antspaudą nustatytas įstatymuose)

_______________